Prasideda 2019 metų UAB „IKEA Industry Lietuva“ projektų atrankos konkursas paramai gauti 
Projektai konkursui priimami nuo 2019 m. liepos 5 d. iki 2019 m. rugsėjo 30  d. 

Paraiškos ir kiti dokumentai pateikiami elektroniniu paštu adresu:  info.ikeaindustry.lt@inter.ikea.com
Informacija, kad paraiška gauta ir jai suteiktas registracijos numeris, taip pat informacija apie sutarties sudarymo sąlygas ir terminus, pareiškėjui siunčiama elektroniniu paštu. 

Jei pareiškėjas yra fizinis asmuo, gavęs registracijos numerį per 10 darbo dienų nuo registracijos patvirtinimo dienos privalo pasirašytą paraišką pateikti (ant voko turi būti užrašyta: „UAB IKEA Industry Lietuva“ projektų atrankos konkursui“) adresu Gedimino g. 1, LT-69401 Kazlų Rūda.

Jei pareiškėjas yra juridinis asmuo, gavęs registracijos numerį per 10 darbo dienų nuo registracijos patvirtinimo dienos privalo kartu su pasirašyta paraiška pateikti (ant voko turi būti užrašyta: „UAB IKEA Industry Lietuva“ projektų atrankos konkursui“) adresu Gedimino g. 1, LT-69401 Kazlų Rūda, šiuos dokumentus: 

· teisės aktų nustatyta tvarka patvirtintą juridinio asmens registravimo pažymėjimą; 

· pareiškėjo kompetentingo asmens pasirašytą laisvos formos pažymą, kad:

· pareiškėjas nėra likviduojamas, nėra sudaręs taikos sutarties su kreditoriais, nėra sustabdęs ar apribojęs savo veiklos;

· pareiškėjas nėra neįvykdęs mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;

· pareiškėjas paraiškoje arba kituose dokumentuose nepateikė klaidinančios informacijos.

Jei per nustatytą terminą dokumentai nebus pristatyti, laikoma, kad paraiška nebuvo pateikta ir ji nevertinama.

UAB „IKEA Industry Lietuva“ lėšomis remiamos veiklos sritys:

· projektai, skirti aplinkos kokybei gerinti (aplinkos tvarkymo, medžių sodinimo, atliekų surinkimo ir perdirbimo iniciatyvos ir pan.); 

· edukaciniai projektai ir programos, susijusios su aplinkosauga, skatinančios ekologinį sąmoningumą; 

· paramos projektai, skirti socialinės atskirties grupėms; 

· popamokinės vaikų ir paauglių veiklos organizavimas, susijęs su aplinkosauga.
· Bioįvairovei išsaugoti 

Projektų vertinimo kriterijai:

· projekto tinkamumas: 

· nustatyti tikslai ir uždaviniai atitinka UAB „IKEA Industry Lietuva“ rėmimo kryptis, 

· projektas aktualus, 

· projekto poveikio ilgalaikiškumas: 

· yra išliekamoji vertė, 

· nustatoma nauda visuomenei;

· projekto vadyba:

· pakankama projekto vykdytojų kvalifikacija ir patirtis, 

· racionalus laiko, finansinių ir žmogiškųjų išteklių planavimas, 

· užtikrinta galimybė parengtą projektą sėkmingai įgyvendinti;

· projekto biudžetas:

· subalansuotas, 

· planuojamos išlaidos efektyvios, 

· numatytas bendrasis finansavimas (Europos sąjungos fondų, savivaldybės, rėmėjų, nuosavos ir kitos lėšos)

Prioritetai teikiami pareiškėjams, kurie: 

· turi bendradarbiavimo sutartis su valstybės ir savivaldybių institucijomis ir įstaigomis bei privačiu kapitalu teikiamo projekto įgyvendinimo laikotarpiu;

· turi papildomą finansavimą, užtikrinantį projekto tęstinumą pasibaigus projekto įgyvendinimo laikotarpiui;

· turi darbo patirties numatomoje finansuoti veikloje ir kvalifikuotų specialistų.

Tinkamomis pripažįstamos projekto įgyvendinimo išlaidos:

· projekto vykdytojų, kurie tiesiogiai vykdo projektą (yra įdarbinti organizacijos), atlygiui ir su juo susijusiems darbdavio mokesčiams;

· projekto vykdytojų ir dalyvių transporto išlaidoms (kurui, eksploatacijai, draudimui, transporto priemonių nuomai, transporto bilietams) apmokėti;

· projekto vykdytojų ir dalyvių telekomunikacinių paslaugų (ryšių, interneto), pašto išlaidoms apmokėti;

· patalpų, skirtų projekto veiklai vykdyti, eksploatavimo išlaidoms (nuomos, šildymo, elektros energijos, vandens, nuotekų, kitoms patalpų priežiūros, komunalinėms paslaugoms) apmokėti;

· autoriniams atlyginimams (pagal autorines sutartis);

· darbuotojų mokymui ir kvalifikacijos tobulinimui;

· socialinei paramai;

· statybos, remonto ir priežiūros paslaugoms;

· gyventojų fizinio aktyvumo skatinimo projektų vykdymui;

· Projekto administravimui (vadybos, projekto vykdymo buhalterinės apskaitos ir atsiskaitymo, transporto ir patalpų nuomos, komunalinių paslaugų, eksploatavimo, smulkaus remonto, interneto, ryšių paslaugų ir kitoms) galima panaudoti ne daugiau nei 10% projektui skirtų lėšų.

UAB „IKEA Industry Lietuva“ lėšomis netinkamos finansuoti išlaidos:

· ryšio priemonių, motorinių transporto priemonių (autobusų, mikroautobusų, lengvųjų automobilių) įsigijimas projekto administravimui;

· reprezentacinės išlaidos;

· tiesiogiai su projekto įgyvendinimu nesusijusios išlaidos;

· neužregistruotos pareiškėjo apskaitoje ir nepagrįstos išlaidas patvirtinančių ir apmokėjimą įrodančių dokumentų originalais;

· žemės ir nekilnojamojo turto pirkimo;

· už paimtas paskolas bankui mokamos palūkanos;

· išperkamosios nuomos;

· baudų, finansinių nuobaudų ir bylų nagrinėjimo, delspinigių padengimo;

· išmokų padengimo.

Pareiškėjai paraiškos detaliojoje lėšų naudojimo sąmatoje aiškiai nurodo dalyvių skaičių renginiuose, planuojamo įsigyti inventoriaus pavadinimus, kiekius, taip pat darbų apimtis.

Pasiteiravimui:

Emilija Jelisejevienė:
el. paštas: 
Emilija.Jelisejeviene@ikea.com 

tel. 
 8-343-68680
mob. tel. 8-640-16318
